stanford-oval/wikipedia huggingface dataset:
Sukulan työväentalo

| Sukulan työväentalo |
| --- | --- |
Sijainti:  Sukula, Tammela
Valmistumisvuosi:  1907
Rakennuttaja:  Sukulan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sukulan työväentalo oli Tammelan kunnan Sukulan kylässä sijainnut työväentalo.
Historiaa

Sukulan työväenyhdistys perustettiin alkuvuonna 1906. Oman talon rakentamista alettiin suunnitella lähes saman tien, ja varoja kerättiin muun muassa arpajaisilla. Talon vihkiäisiä päästiin viettämään kesällä 1907. Talolla järjestettiin muun muassa iltamia. Vuonna 1931 yhdistys vietti siellä 25-vuotisjuhlaansa, jonka ohjelmassa oli juhlapuhe, historiikki, kansankilpailuja sekä tanssi-iltama. Forssan Työväenyhdistyksen soittokunta huolehti musiikista. Yhdistyksen jäsenluku tuolloin oli 19.
1930-luvun alku oli yhdistykselle hankalaa aikaa. Helmikuussa 1932 talon kaikki ikkunat rikottiin, ja sittemmin koko yhdistyksen toiminta hiipui ilmeisesti talouslaman ja mahdollisesti myös Lapuanliikkeen vaikutuksesta. Loppuvuodesta 1935 toiminta käynnistettiin uudelleen, ja uusia jäseniäkin liittyi mukaan 20. Yhdistys päätti tällöin myös korjata taloaan. Talon vaiheista tämän jälkeen ei ole tietoa.
Howard Martin Temin

| Howard Martin Temin |
| --- | --- |

Henkilötiedot
Syntynyt: 10. joulukuuta 1934
Kuollut: 9. helmikuuta 1995 (60 vuotta)
Koulutus ja ura
Tutkinnot:  California Institute of Technology
Instituutti:  Wisconsinin yliopisto
Tutkimusalue:  Virologia
Tunnetut työt:  Käänteiskopioijaentsyymin tutkimus
Palkinnot:   Nobelin lääketieteen palkinto (1975)
Howard Martin Temin (10. joulukuuta 1934 – 9. helmikuuta 1994) oli yhdysvaltalainen virologi. Hän oli syöpätutkimuksen professori Wisconsinin yliopistossa vuodesta 1971. Yhdessä entisen professorinsa David Baltimoren ja tämän toisen oppilaan Renato Dulbeccon kanssa hän sai syövän syntyä koskevista tutkimuksista ja käänteiskopioijaentsyymin löytämisestä Nobelin lääketieteen palkinnon vuonna 1975.
Temin teki väitöskirjansa Baltimoren ohjauksessa CalTechissa Rousin sarkoomaviruksista. Hän väitteli 1959. Vuotta myöhemmin hän lähti Wisconsinin yliopistoon, Madisoniin. Siellä Temin tutki 1960-luvun lopulla sitä, miten Rousin sarkoomavirusten tartuttamat ja normaalit solut lisääntyivät soluviljelmissä.
Temin päätteli jo vuonna 1964, että virus siirtää RNA:nsa DNA:han. Tämä oli tuon ajan käsitysten mukaan mahdotonta, mutta vuonna 1970 Temin ja Baltimore osoittivat hypoteesin oikeaksi.
Isän tyttö

Isän tyttö on Olli Kortekankaan säveltämä ooppera vuodelta 2007. Sen libreton kirjoitti säveltäjä Michael Baranin kanssa. Teos kantaesitettiin Savonlinnan oopperajuhlilla saman vuoden heinäkuussa. Isän tyttö on Savonlinnan oopperajuhlien ja Eduskunnan tilausteos.
Isän tyttö kuvaa Suomen sodanjälkeistä historiaa, ja sen päähenkilöinä ovat kolme naista: ompelimon omistava Siiri, hänen tyttärensä, radikaalivasemmistoon liittynyt Anna ja Annan tytär, talouslamassa mielenterveytensä menettävä pörssihai Vera. Annan isä Urho on kaatunut sodassa, ja hänen avioliittonsa epäonnistuu, koska hänen miehensä Axel on alkoholisti. Suvun kokemista suruista huolimatta ooppera päättyy optimisesti: parempaan on pyritty ja vaikeudet voitettu.
Teoksen musiikissa on myös iskelmämäisiä aineksia ja viittauksia 1970-luvun alun vallankumouslauluihin.
ICCROM

International Centre for the Study of the Preservation and Restoration of Cultural Property (ICCROM) on Unescon vuonna 1956 perustama hallitusten välinen koulutus- ja tutkimuslaitos, jonka tavoite on edistää kulttuuriperinnön suojelua, restaurointia ja konservointia. ICCROMin toimipaikka sijaitsee Roomassa.
ICCROMin päätehtävä on huolehtia kulttuuriperinnön suojelun mahdollisuuksista. Sen toiminta-alueena ovat esineellinen kulttuuriperintö, aineeton kulttuuriperintö ja kulttuuriympäristöt. ICCROM tarjoaa jäsenvaltioidensa kansalaisille kulttuuriperintöön liittyvää koulutusta, seminaareja ja laitoksen kirjaston palveluita. Laitokseen kuuluvat verkostot ja tutkimushankkeet ovat merkittäviä sen päämäärien täyttämiseen.
ICCROMiin kuuluu 135 jäsenvaltiota.
Aiheesta muualla

ICCROMin kotisivut (Arkistoitu – Internet Archive) (englanniksi)
ICC-profiili

Värikalibraatiokäyrä erään laitteen ICC-profiilista
ICC-profiili on kuvatuotannossa käytettävän laitteen mitattu värintoistokyky, laiteprofiili. Kaikkien kuvatuotannossa käytettävien laitteiden laiteprofiilit ovat yksilöllisiä. Jokainen laite toistaa värit omalla tavallaan. ICC-profiilia käytettäessä värit toistuvat kunkin laitteen suurimmalla värintoistokyvyllä, mahdollisimman samanlaisena tuotantoketjun jokaisessa laitteessa.
Laiteprofiilin ansiosta voidaan – kuvankäsittelyn aikana ja julkaisua taitettaessa – nähdä varsin luotettavasti, miltä lehteen painettu kuva lopulta näyttää. Painotuotanto voidaan toteuttaa laitteistoriippumattomasti. Kuvatun kohteen tai skannatun kuvan värit säilyvät muuttumattomina kaikissa työvaiheissa. ICC-profiili helpottaa painotuotteiden värinhallintaa.
Aiheesta muualla

International Color Consortium
Howard Koch

| Howard Koch> Henkilötiedot |
| --- | --- |
Syntynyt: 12. joulukuuta 1902 New York, New York, Yhdysvallat
Kuollut: 17. elokuuta 1995 (92 vuotta) Kingston, New York
Kansalaisuus:   Yhdysvallat
Ammatti:  käsikirjoittaja
Siviilisääty:  naimisissa
Howard Koch (12. joulukuuta 1902 New York, New York – 17. elokuuta 1995 Kingston, New York) oli yhdysvaltalainen käsikirjoittaja. Hän oli yhtenä käsikirjoittajana vuonna 1943 ensi-iltansa saaneessa elokuvassa Casablanca, joka sai Parhaan sovitetun käsikirjoituksen Oscar-palkinnon. Koch käsikirjoitti myös Orson Wellesin Maailmojen sota radiokuunnelman.
Muita Kochin käsikirjoittamia elokuvia ovat muun muassa Kersantti York, Kirje tuntemattomalta naiselta ja Sotahullu. Koch joutui 1950-luvulla Hollywoodin mustalle listalle. Hän muutti Eurooppaan ja otti salanimekseen Peter Howard, jota hän käytti 1960-luvun alkupuolelle saakka.
Kochin Casablancasta saama Oscar-patsas myytiin Christie'sin järjestämässä huutokaupassa 1994, jossa siitä maksettiin 184 000 Yhdysvaltain dollaria. Maailmojen sodan alkuperäiskäsikirjoituksesta oli vuonna 1988 maksettu huutokaupassa 143 000 dollaria.
Aiheesta muualla

Howard Koch Internet Movie Databasessa. (englanniksi)
Suomen joukkue jääkiekon maailmanmestaruuskilpailuissa 2011

Suomen jääkiekkomaajoukkue vuoden 2011 jääkiekon maailmanmestaruuskilpailuissa.
Joukkue > Maalivahdit

| # | Nimi | Seurajoukkue 2010/11 |
| --- | --- | --- |
| 31 | Petri Vehanen |  Ak Bars Kazan |
| 35 | Teemu Lassila |  HPK |
| 33 | Niko Hovinen |  Pelicans |
Joukkue > Puolustajat

| # | Nimi | Seurajoukkue 2010/11 |
| --- | --- | --- |
| 4 | Ossi Väänänen |  Jokerit |
| 5 | Lasse Kukkonen |  Metallurg Magnitogorsk |
| 6 | Topi Jaakola |  Luleå HF |
| 18 | Sami Lepistö |  Columbus Blue Jackets |
| 19 | Jyrki Välivaara |  JYP |
| 21 | Janne Niskala |  Metallurg Magnitogorsk |
| 28 | Anssi Salmela |  New Jersey Devils |
| 41 | Pasi Puistola |  HV71 |
Joukkue > Hyökkääjät

| # | Nimi | Seurajoukkue 2010/11 |
| --- | --- | --- |
| 9 | Mikko Koivu |  Minnesota Wild |
| 15 | Tuomo Ruutu |  Carolina Hurricanes |
| 20 | Janne Pesonen |  Ak Bars Kazan |
| 24 | Jani Lajunen |  Espoon Blues |
| 26 | Jarkko Immonen |  Ak Bars Kazan |
| 29 | Petteri Nokelainen |  Jokerit |
| 37 | Mika Pyörälä |  Frölunda HC |
| 39 | Niko Kapanen |  Ak Bars Kazan |
| 40 | Antti Pihlström |  JYP |
| 47 | Janne Lahti |  Jokerit |
| 50 | Juhamatti Aaltonen |  Metallurg Magnitogorsk |
| 58 | Jesse Joensuu |  New York Islanders |
| 64 | Mikael Granlund |  HIFK |
| 71 | Leo Komarov |  OHK Dinamo Moskova |
Joukkue > Valmennusryhmä

Päävalmentaja: Jukka Jalonen
Valmentajat: Petri Matikainen ja Pasi Nurminen
Huoltajat: Kari Brusin ja Riku Koivunen
Lääkäri: Harri M. Hakkarainen
Fysioterapeutti: Timo Vaitinen ja Jussi Luoma
Hieroja: Juha Sulin
Video: Janne Mälkiä
General Manager: Jari Kurri
Joukkueenjohtaja: Timo Jutila
Tiedottaja: Janne Lahti
Steffi Graf

| Stefanie ”Steffi” Graf |
| --- | --- |

Henkilötiedot
Kansalaisuus:  Saksa
Tennispelaaja
Pituus:  176 cm
Paino:  64 kg
Kätisyys:  oikea
Ammattilaisena:  1982–1999
Palkintorahat:  21 895 277 USD
Kaksinpeli
Paras sijoitus:  1. (17. elokuuta 1987)
Turnausvoittoja:  107 kaksinpelissä, 11 nelinpelissä
Voitot/tappiot:  900–115
Grand Slam -turnauksissa
Australian avoimet:  voitto 1988, 1989, 1990 ja 1994
Ranskan avoimet:  voitto 1987, 1988, 1993, 1995, 1996, 1999
Wimbledon:  voittaja 1988, 1989, 1991, 1992, 1993, 1995, 1996
Yhdysvaltain avoimet:  voittaja 1988, 1989, 1993, 1995, 1996
Nelinpeli
Paras sijoitus:  5  (21. marraskuuta 1988)
Voitot/tappiot:  173–72
Aiheesta muualla
www.steffi-graf.net
ITF
WTA
Stefanie Maria ”Steffi” Graf (s. 14. kesäkuuta 1969 Mannheim) on saksalainen tennispelaaja, joka oli urallaan maailmanlistan ykkösenä ja on muun muassa olympiavoittaja. Yleisesti Grafia pidetään yhtenä kaikkien aikojen menestyneimmistä, jopa menestyneimpänä naispelaajana kautta aikojen. Hän voitti urallaan 22 kaksinpelien Grand Slam -turnausta.
Vuonna 1988 Graf ylsi yhtenä harvoista Grand Slamiin, eli hän voitti saman vuoden aikana Australian, Ranskan, Wimbledonin ja Yhdysvaltain avoimet tennisturnaukset. Lisäksi hän voitti samana vuonna olympiakultaa Soulissa. Grafin saavutusta, Grand Slam ja olympiakulta, alettiin kutsua Golden Grand Slamiksi tai lyhyemmin Golden Slamiksi.
Hän on International Tennis Federationin maailmanmestari vuosilta 1987–1990, 1993 ja 1995–1996.
Tennistähti perusti ja rahoitti vuonna 1998 perustetun Children For Tomorrow -hyväntekeväisyysjärjestön.
Vuonna 2004 hänet nimettiin tenniksen kansainväliseen Hall of Fameen.
Yksityiselämä

Vuosina 1992–1999 Garf seurusteli kilpa-ajaja Michael Bartelsin kanssa. Vuodesta 2001 Graf on ollut naimisissa Andre Agassin kanssa, jonka oli tavannut vuonna 1999. Parilla on kaksi lasta: vuonna 2001 syntynyt poika ja vuonna 2004 syntynyt tytär.
Grand Slam -turnausten finaaliottelut (kaksinpeli, 22 voittoa)

| Vuosi | Turnaus | Vastustaja | Tulos |
| --- | --- | --- | --- |
| 1987 | Ranskan avoimet | Martina Navratilova | 6–4, 4–6, 8–6 |
| 1988 | Australian avoimet | Chris Evert | 6–1, 7–6 |
| 1988 | Ranskan avoimet | Natalia Zvereva | 6–0, 6–0 |
| 1988 | Wimbledon | Martina Navratilova | 5–7, 6–2, 6–1 |
| 1988 | Yhdysvaltain avoimet | Gabriela Sabatini | 6–3, 3–6, 6–1 |
| 1989 | Australian avoimet | Helena Suková | 6–4, 6–4 |
| 1989 | Wimbledon | Martina Navratilova | 6–2, 6–7, 6–1 |
| 1989 | Yhdysvaltain avoimet | Martina Navratilova | 3–6, 7–5, 6–1 |
| 1990 | Australian avoimet | Mary Joe Fernández | 6–3, 6–4 |
| 1991 | Wimbledon | Gabriela Sabatini | 6–4, 3–6, 8–6 |
| 1992 | Wimbledon | Monica Seles | 6–2, 6–1 |
| 1993 | Ranskan avoimet | Mary Joe Fernández | 4–6, 6–2, 6–4 |
| 1993 | Wimbledon | Jana Novotná | 7–6, 1–6, 6–4 |
| 1993 | Yhdysvaltain avoimet | Helena Suková | 6–3, 6–3 |
| 1994 | Australian avoimet | Arantxa Sánchez Vicario | 6–0, 6–2 |
| 1995 | Ranskan avoimet | Arantxa Sánchez Vicario | 7–5, 4–6, 6–0 |
| 1995 | Wimbledon | Arantxa Sánchez Vicario | 4–6, 6–1, 7–5 |
| 1995 | Yhdysvaltain avoimet | Monica Seles | 7–6, 0–6, 6–3 |
| 1996 | Ranskan avoimet | Arantxa Sánchez Vicario | 6–3, 6–7, 10–8 |
| 1996 | Wimbledon | Arantxa Sánchez Vicario | 6–3, 7–5 |
| 1996 | Yhdysvaltain avoimet | Monica Seles | 7–5, 6–4 |
| 1999 | Ranskan avoimet | Martina Hingis | 4–6, 7–5, 6–2 |
WTA-turnausvoitot kausittain

1986: 8
1987: 11
1988: 10
1989: 14
1990: 10
1991: 7
1992: 8
1993: 10
1994: 8
1995: 9
1996: 7
1997: 1
1998: 3
1999: 1
Aiheesta muualla

Steffi Grafin viralliset kotisivut.
Steffi Graf – Jana Novotná 1993. Ylen Elävä arkisto.
Howard Marks

Howard Marks Saksassa vuonna 2000.
Dennis Howard Marks (13. elokuuta 1945 Kenfig Hill, Wales – 10. huhtikuuta 2016) oli walesilaissyntyinen kirjailija ja tunnettu kannabiksen puolestapuhuja, joka nuorena opiskeli filosofiaa ja ydinfysiikkaa Balliol Collegessa Oxfordissa. Ehkäpä parhaiten hänet tunnetaan kannabiksen salakuljettajana, joka tuomittiin Yhdysvalloissa maailman suurimpana huumeiden salakuljettajana 1980-luvun lopulla. Lisäksi hänet kytkettiin mafiaan sekä ryhmittymiin kuten MI6 ja IRA.
Marks jäi kiinni 1988 American Drug Enforcement Agencylle. Howard ja hänen vaimonsa Judy Marks luovutettiin Mallorcalta Floridaan. Heillä oli kolme lasta, Amber, Francesca ja Patrick. Marks vietti seitsemän vuotta pahamaineisessa Terre Hauten vankilassa, Indianassa, Yhdysvalloissa ja vapautui 1995 sieltä ehdonalaiseen. Urallaan 1970- ja 1980-luvuilla kannabiksen salakuljettajana toimiessaan hän ei käyttänyt väkivaltaa ja kieltäytyi salakuljettamasta ns. kovia huumeita. Salakuljettajana Marksilla oli kymmeniä eri aliaksia ja hän omisti useita rahanpesuun erikoistuneita yrityksiä.
Pian vankilasta päästyään Marks julkaisi vuonna 1996 menestyneen elämäkertakirjan Mr. Nice, joka on käännetty useille eri kielille. Siitä on tehty myös elokuva Mr. Nice.
Aiheesta muualla

Mr.Nice -elokuva IMDb
James Frawley

James Frawley (29. syyskuuta 1936 – 22. tammikuuta 2019) oli  yhdysvaltalainen elokuvaohjaaja. Pitkien elokuvien, kuten Muppet-elokuva, lisäksi hän ohjasi jaksoja useisiin tunnettuihin televisiosarjoihin. Frawley voitti Emmyn parhaan komediasarjan ohjauksesta vuonna 1967 The Monkees-sarjan ensimmäisestä jaksosta,  ja oli useita kertoja ehdokkaana.
I Love New York

| I Love New York |
| --- | --- |
 1. tuotantokauden kisailijat.
Tyyli:  tositelevisio
Kestoaika:  60 min (mainoksineen)
Luoja(t):  Cris Abrego Mark Cronin
Pääosissa:  Tiffany Pollard Mauricio "Chamo" Sanchez (1. tuotantokausi)
Alkuperämaa:  Yhdysvallat
Alkuperäiskieli:  englanti
Verkko:   VH1
Esitetty:  8. tammikuuta 2007 – jatkuu edelleen
Aiheesta muualla
IMDb
I Love New York on tositelevisiosarja, jota esittää Yhdysvalloissa televisiokanava VH1 ja jonka päähenkilö on Tiffany Pollard (paremmin tunnettu nimellä "New York"). Sarjassa Tiffany Pollard etsii hänen "todellista rakkauttaan". Sarjasta on ilmestynyt kaksi tuotantokautta.
Sarja on spin-off televisiosarjasta Vaimomatskua (Flavor of Love), jossa Tiffany oli molemmilla kausilla mukana ja jäi molemmissa kausissa toiseksi.
Sarjassa I Love New York New York äiti, Michelle Patterson, auttaa häntä valitsemaan elämänsä miehen. Mauricio Sanchez oli New Yorkin avustaja, "Chamo", mutta vain ensimmäisellä kaudella. Suomessa Sub alkoi esittää 1. tuotantokautta maaliskuussa 2009.
| Tuotantokausi | Kausi alkoi | Kausi loppui | Jälleennä- kemiset | Voittaja | Kilpailijoiden  määrä | Jaksojen  määrä |
| --- | --- | --- | --- | --- | --- | --- |
| Tuotantokausi 1 | 8. tammikuuta 2007 | 2. huhtikuuta 2007 | 15. huhtikuuta 2007 | Patrick Hunter "Tango" | 20 | 12 |
| Tuotantokausi 2 | 8. marraskuuta 2007 | 17. joulukuuta 2007 | 6. tammikuuta 2008 | George Weisgerber "Tailor made" | 20 | 12 |
James Franklin

James Franklin (noin 1783 – 31. elokuuta 1834) oli englantilainen sotilas ja lintutieteilijä.
Franklin astui Englannin Itä-Intian kauppakomppanian palvelukseen kadettina vuonna 1805. Hän palveli Intiassa erilaisissa tehtävissä. Hän toimi Ensimmäisessä Bengalin ratsuväkijoukossa geologina. Hän teki tutkimusretkiä Intian keskisissä provinsseissa, kuten Vindhyanin kukkuloilla, ja keräsi lintuja Asiatic Societylle. Hän keräsi noin 40 lajia ennen kuin saapui Benaresiin, ja Saugorissa hän keräsi vielä 160 lajia lisää. Keräämistään linnuista hän teetti maalauksia, jotka jäivät Kalkuttaan Asiatic Societyn huostaan. Linnunnahkakokoelma toimitettiin Lontooseen Zoological Societyn tiloihin.
Franklinin nimeämä aasiankiuru, Alauda gulgula.
Myöhemmin hänet valittiin Royal Societyn jäseneksi. Hänen veljensä oli tutkimusmatkailija John Franklin.
Franklin nimesi linnuista muun muassa aasiankiurun (Alauda gulgula) ja brahmanpöllön (Athene brama) alalajin indica.
James Francis Carney

James Francis Carney (28. kesäkuuta 1915 Vancouver – 16. syyskuuta 1990) oli kanadalainen roomalaiskatolinen arkkipiispa. Hänet vihittiin papiksi Vancouverin arkkihiippakuntaan 21. maaliskuuta 1942. Hänet nimitettiin Vancouverin vihkipiispaksi sekä Oborin titulaaripiispaksi 7. tammikuuta 1966, ja piispaksi vihkiminen seurasi 11. helmikuuta. Pääkonsekraattorina toimi Sergio Pignedoli, jota avustivat Martin Michael Johnson ja Michael Cornelius O'Neill.
Carney sai 8. tammikuuta 1969 nimityksen Vancouverin arkkipiispaksi, jonka virkaan hänet asetettiin 11. helmikuuta. Hän kuoli 75-vuotiaana virassa.
Svendborgin kunta

| Svendborgin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Svendborg
Hallinto:  
 – Pormestari:  Curt Sørensen
Pinta-ala:  
 – Kokonaispinta-ala:  415,4 km²
Väkiluku:  58 345
 – Väestötiheys:  140,5 as./km²
 
 www.svendborg.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Svendborg on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 58 345 asukasta, ja sen pinta-ala oli 415,4 neliökilometriä. Kunnan keskustaajama on myös nimeltään Svendborg.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Hundstrup Sogn
02: Stenstrup Sogn
03: Lunde Sogn
04: Gudbjerg Sogn
05: Gudme Sogn
06: Hesselager Sogn
07: Kirkeby Sogn
08: Brudager Sogn
09: Oure Sogn
10: Ulbølle Sogn
11: Vester Skerninge Sogn
12: Ollerup Sogn
13: Øster Skerninge Sogn
14: Egense Sogn
15: Sørup Sogn
16: Tved Sogn
17: Skårup Sogn
18: Vejstrup Sogn
19: Sankt Jørgens Sogn
20: Sankt Nikolaj Sogn
21: Vor Frue Sogn
22: Fredens Sogn
23: Bregninge Sogn
24: Thurø Sogn
25: Drejø Sogn
26: Landet Sogn
27: Bjerreby Sogn
28: Lundeborg Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Svendborgin kunnan kotisivut (tanskaksi)
James Francis Stafford

James Francis Stafford
James Francis Stafford (s. 26. heinäkuuta 1932) on katolisen kirkon yhdysvaltalainen pappi ja vuodesta 1998 yksi kardinaaleista. 1. maaliskuuta 2008 hän yleni kardinaalidiakonista kardinaalipapiksi.
Stafford syntyi Marylandin Baltimoressa ja sai pappisvihkimyksensä 15. joulukuuta 1957. Hän toimi Memphisin piispana vuosina 1982–1986 ja Denverin arkkipiispana 1986–1996. Hän oli Paavillisen maallikkojen neuvoston puheenjohtajana vuosina 1996–2003. Vuonna 2003 hänestä tuli Paenitentiaria Apostolica -tribunaalin johtaja.
Äänestysikäisenä kardinaalina Stafford osallistui vuoden 2005 konklaaviin, jossa tuli valituksi paavi Benedictus XVI.
Susanna Kallur

| Mitalit | Mitalit | Mitalit |  |
| --- | --- | --- | --- |
|  Susanna Kallur |  Susanna Kallur |  Susanna Kallur |  |
Maa:   Ruotsi
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Moskova 2006 | 60 m aj |  |
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | 100 m aj |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 2005 | 60 m aj |  |
|  Kultaa | Birmingham 2007 | 60 m aj |  |
Susanna Kallur (s. 16. helmikuuta 1981 Huntington, New York) on ruotsalainen yleisurheilija, jonka päämatka on 100 metrin aitajuoksu. Hän on lopettanut uransa.
Perhe

Susanna Kallurin sisko, Jenny Kallur, on myös pika-aituri. Heidän isänsä on entinen NHL-jääkiekkoilija Anders Kallur.
Henkilökohtaiset ennätykset

100 metrin juoksu: 11,30 (2006)
200 metrin juoksu: 23,32 (2005)
800 metrin juoksu: 2.27,87 (1998)
100 metrin aitajuoksu: 12,49 (2007)
60 metrin aitajuoksu (hallissa): 7,68 (2008)
Susanna Hoffs

| Susanna Hoffs |
| --- | --- |
 Susanna Hoffs vuonna 2008
Henkilötiedot
Syntynyt: 17. tammikuuta 1959 (ikä 65)
Ammatti:  muusikko, näyttelijä
Muusikko
Laulukielet:  englanti
Tyylilajit:  pop
Soittimet:  laulu, kitara
Yhtyeet:  The Bangles
Aiheesta muualla
Kotisivut
  [ Muokkaa Wikidatassa ] [ ohje ]  
Susanna Lee Hoffs (s. 17. tammikuuta 1959) on yhdysvaltalainen laulaja, kitaristi ja näyttelijä. Hänet tunnetaan parhaiten The Bangles -yhtyeen jäsenenä.
Elämä ja ura

Susanna Hoffs syntyi 1959 Newport Beachissa Kaliforniassa kolmilapsisen perheen keskimmäisenä. Hänen isänsä Joshua oli lääkäri ja äitinsä Tamar käsikirjoittaja ja elokuvaohjaaja. Nuorena Susanna oli kiinnostunut näyttelemisestä ja baletista, ja hän opiskeli balettia Kalifornian yliopistossa Berkeleyssä. Hän kiinnostui myös uuden aallon musiikista ja perusti veljensä kanssa rockyhtyeen. Sen jälkeen hän tapasi kitaristi Vicki Petersonin ja tämän siskon Debbin lehti-ilmoituksen kautta, ja kolmikko perusti yhtyeen nimeltä The Colours. Siitä tuli myöhemmin The Bangles, joka nousi 1980-luvulla suursuosioon Hoffs keulakuvanaan.
Hoffs esiintyi 1987 äitinsä ohjaamassa komediaelokuvassa The Allnighter. Bangles hajosi 1989, ja vuonna 1991 Hoffs julkaisi ensimmäisen sooloalbuminsa When You're a Boy. Vuonna 1993 hän meni naimisiin ohjaaja Jay Roachin kanssa. Hoffs julkaisi toisen sooloalbuminsa Susanna Hoffs vuonna 1996. Vuonna 1997 hän esiintyi yhtyeessä nimeltä Ming Tea Roachin ohjaamassa komediassa Austin Powers – kumma jätkä; yhtye esiintyi myös elokuvan jatko-osissa. Bangles palasi yhteen 1999 ja teki uuden albumin Doll Revolution (2003). Hoffs levytti vielä Ming Tean kanssa ja sitten Matthew Sweetin kanssa nimellä Sid n' Susie. Hoffs julkaisi kolmannen sooloalbuminsa Someday vuonna 2012.
Hoffsilla on Jay Roachin kanssa kaksi lasta.
Studioalbumit

When You're a Boy (1991)
Susanna Hoffs (1996)
Someday (2012)
Aiheesta muualla

Kuvia tai muita tiedostoja aiheesta Susanna Hoffs Wikimedia Commonsissa
James Forrest

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. heinäkuuta 1991 (ikä 33)
Syntymäpaikka: Prestwick, Skotlanti
Pelipaikka: laitahyökkääjä
Pituus: 175 cm
Seura
Seura: Celtic
Pelinumero: 49
Junioriseurat
2003–2009: Celtic
Seurat
| Vuodet | Seura | O | (M) |
| 2010– | Celtic | 313 | (72) |
Maajoukkue
| 2008-2010 | Skotlanti U19 | 13 | (2) |
| 2009–2011 | Skotlanti U21 | 4 | (0) |
| 2011– | Skotlanti | 39 | (5) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2024.  Maajoukkueuran tilastot päivitetty 9. kesäkuuta 2024.
James Forrest (s. 7. heinäkuuta 1991 Prestwick) on skotlantilainen jalkapalloilija, joka pelaa laitahyökkääjänä Skotlannin Valioliigan Celticissä ja Skotlannin A-maajoukkueessa
Forrest liittyi Celticin juniorijoukkueeseen vuonna 2003 ja teki debyyttinsä edustusjoukkueessa kaudella 2009–2010. Hän on pelannut Skotlannin Valioliigassa yli 300 ottelua.
Forrest edusti Skotlantia alle 19- ja alle 21-vuotiaiden maajoukkueissa. A-maajoukkueessa hän teki debyyttinsä 29. toukokuuta 2011 Irlantia vastaan. Kesällä 2021 käydyissä EM-kilpailuissa hän tuli ensimmäisessä alkulohko-ottelussa vaihdosta kentälle mutta ei pelannut muissa otteluissa. Kesäkuun 9. päivään 2024 mennessä hän on pelannut 39 maaottelua, joissa hän on ollut 27 kertaa avauskokoonpanossa. Hän on tehnyt niissä viisi maalia, joista kaksi Kansojen liigan ottelussa Albaniaa vastaan marraskuussa 2018 ja kolme Kansojen liigan ottelussa Israelia vastaan kolme päivää myöhemmin.